PLÁN AKTUALIZAČNÉHO VZDELÁVANIA NA ŠKOLSKÝ ROK 2026/2027
Súčasť Plánu profesijného rozvoja 
Názov školy: Základná škola, Ihľany 127, 059 94 Ihľany č. 127
Prerokované so zamestnaneckým dôverníkom dňa: 17. 08. 2026
Prerokované v pedagogickej rade dňa: 18. 08. 2026
Vypracovala a schválila: PaedDr. I. Miturová, riaditeľka školy

I. Východiská a ciele plnenia

Tento plán je vypracovaný v súlade s § 57 Zákona č. 138/2019 Z. z. o pedagogických a odborných zamestnancoch. Reaguje na zmeny zavedené Dodatkom č. 5 k Štátnemu vzdelávaciemu programu (ŠVP).

Hlavný cieľ: Metodická a odborná podpora učiteľov 1. stupňa pri zavádzaní kurikulárnej reformy v 1. ročníku a paralelná príprava učiteľov v dobiehajúcich ročníkoch (2. – 4.) na plynulý prechod na nový ŠVP.
Celkový rozsah: 15 hodín

Forma: Kombinovaná (prezenčné workshopy, kazuistiky a dištančné samostatné plnenie úloh v praxi)

Odborný garant: PaedDr. I. Miturová, riaditeľka školy

Špecifikum: Zamestnanec v kumulovanej pozícii (triedny učiteľ 1. stupňa a školský špeciálny pedagóg na skrátený úväzok 2 hodiny týždenne) absolvuje tento plán v plnom rozsahu z dôvodu celkového pracovného fondu.

II. Rozpis vzdelávacích modulov

MODUL 1: Digitálna bezpečnosť, kyberhygiena a ochrana údajov
Rozsah: 4 hodiny | Termín: Október – November 2026

Obsah: Kybernetické hrozby, ochrana digitálnej identity, rozpoznávanie manipulatívnych techník (deepfakes, phishing), prevencia a riešenie kyberšikany. Filozofia nového ŠVP a integrácia prierezových tém.

Cieľová skupina: Učitelia 1. stupňa, vychovávatelia ŠKD, pedagogickí asistenti.

Lektor: Koordinátor prevencie (prípadne externý lektor)

MODUL 2: Základy práce s prvkami umelej inteligencie (AI) a moderné didaktické formy
Rozsah: 4 hodiny | Termín: Január – Február 2027

Obsah: Filozofia Dodatku č. 5 v oblasti digitálnej gramotnosti. AI ako asistent učiteľa a asistent pri príprave pomôcok. Metodika vysvetlenia rozdielu medzi ľudskou a strojovou prácou žiakom 1. ročníka. Teoretická príprava na zavedenie ranných kruhov a blokovej výučby.

Cieľová skupina: Učitelia 1. stupňa, pedagogickí asistenti.

Lektor: Koordinátor prevencie
MODUL 3: Inkluzívny prístup, uplatňovanie podporných opatrení a formatívne hodnotenie
Rozsah: 4 hodiny | Termín: Priebežne (November 2026 / Marec 2027)

Obsah: System poskytovania a vyhodnocovania podporných opatrení priamo v triede. Spolupráca triedneho učiteľa, asistenta a školského špeciálneho pedagóga. Nastavovanie úľav, modifikácií a formatívneho hodnotenia žiakov so ŠVVP bez účasti školského podporného tímu. Ako hodnotiť reformný 1. ročník bez známok smerom k rodičovi.

Cieľová skupina: Učitelia 1. stupňa, pedagogickí asistenti,  
Lektor: Školský špeciálny pedagóg

MODUL 4: Čitateľská a matematická gramotnosť v dobiehajúcom programe
Rozsah: 3 hodiny | Termín: Apríl 2027

Obsah: Výmena osvedčených pedagogických skúseností v 2. – 4. ročníku. Integrácia aktivizujúcich metód a kritického myslenia s cieľom udržať kvalitu výučby pred prechodom na nowe kurikulum. Portfóliové hodnotenie a uplatňovanie formatívnych prvkov.

Cieľová skupina: Učitelia 2. – 4. ročníka, pedagogickí asistenti.

Lektor: Vedúci metodického združenia (MZ)

III. Podmienky ukončenia a doklad o absolvovaní

Záväznosť: Účasť na moduloch je pre určené kategórie zamestnancov povinná a kapitoly sa evidujú v prezenčnej listine.

Podmienky pre úspešné ukončenie:

Minimálne 80 % účasť na aktivitách (t. j. minimálne 12 hodín).

Vypracovanie záverečného výstupu: Absolvent preukáže získané kompetencie priložením konkrétneho materiálu do svojho profesijného portfólia do 15. júna 2027 (napr. príprava na vyučovaciu hodinu s integrovaným prvkom digitálnej bezpečnosti, edukačný materiál s prvkami AI, návrh blokovej hodiny alebo ukážka úpravy textu / formatívneho hárku pre žiaka so ŠVVP).

Doklad o ukončení: Na základe splnenia podmienok a odporúčania garanta vydá riaditeľka školy zamestnancovi Potvrdenie o absolvovaní aktualizačného vzdelávania v zmysle § 57 ods. 7 zákona č. 138/2019 Z. z.

IV. Finančné zabezpečenie

Vzdelávanie je pre zamestnancov bezplatné. Finančné krytie je zabezpečené z normatívnych finančných prostriedkov školy určených na profesijný rozvoj (prípadné náklady na externého lektora pre Modul 1).

V. Záverečné ustanovenia

Tento Plán aktualizačného vzdelávania nadobúda platnosť dňom schválenia riaditeľkou školy po prerokovaní v pedagogickej rade a so zamestnaneckým dôverníkom, s účinnosťou od 01. septembra 2026.

V Ihľanoch, dňa 18.08.2026

PaedDr. I. Miturová
riaditeľka školy (pečiatka a podpis)

Ing., Mgr. M. Paludková

Podpis zamestnaneckého dôverníka

